Diari Oficial de la Generalitat Valenciana


Sumari del DOGV 8341, del 18-07-2018 (2018/7016)

RESOLUCIÓ de 13 de juliol de 2018, del director general de Centres i Personal Docent, per la qual s'aprova l'expedient de procediment selectiu d'accés al cos de catedràtics de Música i Arts Escèniques, convocat per Ordre 55/2015, de 18 de maig.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8341

Data del DOGV
:   18-07-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/7016


Data del document
:   13-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 13 de juliol de 2018, del director general de Centres i Personal Docent, per la qual s'aprova l'expedient de procediment selectiu d'accés al cos de catedràtics de Música i Arts Escèniques, convocat per Ordre 55/2015, de 18 de maig. [2018/7016]  
Primer. Per Ordre 55/2015, de 18 de maig, de la Conselleria d'Educació, Cultura i Esport, es va convocar procediment selectiu d'accés al cos de catedràtics de Música i Arts Escèniques (DOGV 7531, 22.05.2015; correcció d'errades DOGV 7545, 11.06.2015).  
Segon. El 20 de juliol de 2016 es va publicar el llistat definitiu de les puntuacions obtingudes per les persones participants en el dit procediment i es va tancar l'expedient per Resolució de 18 d'octubre de 2016, de la Direcció General de Centres i Personal Docent, per la qual s'aprova l'expedient del procés selectiu d'accés al cos de catedràtics de Música i Arts Escèniques, convocat per Ordre 55/2015, de 18 de maig, de la Conselleria d'Educació, Cultura i Esport (DOGV 7905, 27 d'octubre).  
Tercer. Per Resolució de 9 de novembre de 2017, del conseller d'Educació, Investigació, Cultura i Esport, es va incoar d'ofici procediment de revisió respecte del llistat definitiu de puntuacions publicat el 20 de juliol de 2016 i de la Resolució de 18 d'octubre de 2016. La dita resolució també va suspendre cautelarment la remissió de l'expedient corresponent a l'esmentat procediment selectiu al Ministeri d'Educació, Cultura i Esport, per al nomenament i a l'expedició dels corresponents títols de funcionaris de carrera de les persones aspirants seleccionades, suspensió que es va alçar per Resolució d'1 de febrer de 2018, del director general de Centres i Personal Docent, per a les especialitats no afectades per la revisió d'ofici, però que es va mantindre per a les especialitats de Clarinet, Composició, Piano, Viola, Violí i Violoncel.  
  
Quart. Mitjançant Resolució de 6 de juny de 2108, del conseller d'Educació, Investigació, Cultura i Esport, es va declarar la nul·litat de ple dret del llistat definitiu de puntuacions publicat el dia 20 de juliol de 2016 i de la Resolució de 18 d'octubre de 2016, de la Direcció General de Centres i Personal Docent, només per a les especialitats de Clarinet, Composició, Piano, Viola, Violí i Violoncel, i això per incórrer en la causa prevista a l'article 47.1.f de la Llei del procediment administratiu comú de las administracions públiques, al tractar-se d'un acte contrari a l'ordenament jurídic pel qual s'adquireixen facultades o drets quan no es tenen els requisits essencials per a la seua adquisició.  
  
Cinqué. De conformitat amb el que preveu l'article 10 del Decret 186/2017, de 24 de novembre, del Consell, pel qual s'aprova el reglament orgànic i funcional de la Conselleria d'Educació, Investigació, Cultura i Esport, competeix a la Direcció General de Centres i Personal Docent dictar les resolucions derivades dels procediments selectius per a l'ingrés en la funció pública docent.  
Sisé. D'acord amb el que disposa la Resolució de nul·litat de 6 de juny de 2018, del conseller d'Educació, Investigació, Cultura i Esport, s'ha procedit a revisar els mèrits al·legats per les persones aspirants en les especialitats afectades i respecte del subapartat 1.2.6 del barem, als efectes d'aplicar el mateix criteri, suprimint-se a totes elles la puntuació del dit subapartat, ja que en cap cas s'acredita haver prestat serveis en llocs no docents de l'Administració.  
  
Seté. La base 8 de l'ordre de convocatòria estableix que resultaran seleccionats i accediran al cos de catedràtics de Música i Arts Escèniques aquells aspirants que, al ser ordenats segons la puntuació del concurs, obtinguen un número d'ordre igual o inferior al nombre de places convocades en l'especialitat corresponent i que, en cap cas, es podrà declarar que han superat el procediment selectiu un nombre superior d'aspirants al de places convocades, sent nul·la de ple de dret qualsevol proposta d'aprovats que contravinga l'anteriorment establit. Conseqüentment, aquells aspirants que, de conformitat amb les disposicions declarades nul·les van resultar seleccionats al seu dia, decauen ex tunc en tots els drets derivats.  
Huité. D'acord amb l'article 72.1 de la Llei del procediment administratiu comú de les administracions públiques, per a aconseguir principi de simplificació administrativa, s'acordaran en un sol acte tots els tràmits que, per la seua naturalesa, admeten un impuls simultani i no siga obligat el seu compliment successiu, de manera que és procedent declarar seleccionats per a accedir al cos de catedràtics de Música i Arts Escèniques i aprovar l'expedient del procés selectiu.  
  
En virtut d'allò que s'ha exposat, vistes les disposicions legals citades i les altres d'aplicació general, resolc:  
  
Primer  
Aprovar el llistat de puntuacions definitives de les persones aspirants que van participar en el procediment selectiu d'accés al cos de catedràtics de Música i Arts Escèniques, convocat per Ordre 55/2015, de 18 de maig, per les especialitats de Clarinet, Composició, Piano, Viola, Violí i Violoncel, que s'adjunta a la present resolució com annex I.  
  
  
Segon  
Declarar seleccionades a les persones aspirants relacionades en l'annex II de la present resolució, les quals, de conformitat amb el que preveu la base 11 de l'Ordre 55/2015, de 18 de maig, estan exemptes de la realització de la fase de pràctiques, i respecte de les quals s'ha comprovat que reuneixen els requisits de participació establits en l'esmentada convocatòria.  
  
Tercer  
Aprovar l'expedient de procediment selectiu d'accés al cos de catedràtics de Música i Arts Escèniques, convocat per Ordre 55/2015, de 18 de maig, respecte de les persones aspirants relacionades en l'annex II a la present resolució, i remetre'l al Ministeri d'Educació, Cultura i Esport perquè procedisca al seu nomenament i a l'expedició dels corresponents títols de funcionaris de carrera, de conformitat amb la puntuació obtinguda, i això amb els efectes assenyalats en citat annex.  
  
  
Quart  
D'acord amb el que preveu l??article 10.1.d del Reglament d'ingrés, accessos i adquisició de noves especialitats en els cossos docents aprovat pel Reial decret 276/2007, de 23 de febrer, les persones aspirants que han superat el procés selectiu hauran d??obtindre la seua primera destinació definitiva en l'àmbit de gestió de la Conselleria d'Educació, Investigació, Cultura i Esport, conforme disposa el Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei orgànica 2/2006, de 3 de maig, d'educació, i altres procediments de provisió de places a cobrir per aquests.  
  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant de la Direcció General de Centres i Personal Docent en el termini d'un mes comptat a partir de l??endemà de la seua publicació en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l??endemà al de la seua publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 13 de juliol de 2018.- El director general de Centres i Personal Docent: José Joaquín Carrión Candel.